|  |
| --- |
| **OPAZOVANJE IN POSLUŠANJE PROMETA**  Za lastno varnost je **ZELO POMEMBNO OPAZOVANJE IN POSLUŠANJE** prometa okoli sebe in predvidevanje nevarnih situacij.  *Nevarnosti za kolesarje so*:  a) križišča  b) vožnja kolesarja po vozišču, kjer ni kolesarskega pasu ali kolesarske steze  c) vožnja kolesarja po kolesarskem pasu in kolesarski stezi  č) vključevanje kolesarja v promet  d) prečkanje vozišča s kolesom  e) vključevanje kolesarja na vozišče zaradi prenehanja kolesarske steze    **OBRAMBNA VOŽNJA**  *Upoštevaj prometne znake in predpise!*  Prilagodi vožnjo trenutnim razmeram!  *Bodi previden in obziren do drugih udeležencev, še posebej do otrok in starejših oseb!*  Pozorno opazuj prometne razmere prometno dogajanje okrog sebe!  *Predvidevaj napake drugih ter prilagodi svoja ravnanja!*  **NE IZSILJUJ PREDNOSTI !!!**  **ZAVIRANJE**  Kolesar zavira vedno z **OBEMA ZAVORAMA** sočasno. Neustrezno urejene zavore kolesarja popeljejo naravnost v nesrečo!  Za uspešno in varno zaviranje je pomembno:   1. Hitrost kolesarja 2. Stanje (prometne) površine po kateri vozi kolesar 3. Stanje zavor in pnevmatik na kolesu   **VARNOSTNA RAZDALJA**  Kolesarji **MORAJO** vedno voziti drug za drugim – približno v razdalji/**dolžini treh** koles.  Osnovni pomen varnostne razdalje je, da lahko kolesar, ki vozi za drugim, pravočasno ustavi, če vozeči pred njim močno in nenadno zavre.  Še pregovor : **VARNOSTNA RAZDALJA JE NAJBOLJŠA ZAVORA !**  **MRTVI KOT**  Mrtvi koti so vzroki mnogo prometnih nesreč. Varno Zrcalo: home  **MRTVI KOT** so voznikovemu pogledu skrita področja okoli vozila, ki nastanejo zaradi lastnosti vozila ali drugih vzrokov.  Bodi pozoren, ko tako vozilo zavija. Lahko se zgodi, da te voznik ne vidi. |